कम लागत में ज्यादा पैदावार के लिए नवाचार अपनाएं: सैनी
कृषि,पशुपालन, मत्स्य, कृषि विपणन विभाग मंत्री प्रभुलाल सैनी ने कहा कि कृषक तकनीक नवाचार से कम पानी, कम लागत अधिक उत्पादन की कल्पना को साकार कर सकते हैं।
कृषि मंत्री सैनी शनिवार को कृषि विज्ञान केंद्र में आयोजित कृषि विज्ञान मेले में लहसुन भंडार गृह के लोकार्पण समारोह को संबोधित कर रहे थे। उन्होंने कहा कि मुख्यमंत्री वसुंधरा राजे के नेतृत्व में प्रदेश में कृषि के क्षेत्र में परंपरागत खेती के स्थान पर तकनीक नवाचार से अधिक उत्पादन के लक्ष्य को प्राप्त किया है। प्रदेश को गेहूं की उत्पादकता के क्षेत्र में इसी कारण राष्ट्रीय पुरस्कार भी मिला है। उन्हाेंने कहा कि कृषि विज्ञान केंद्र प्रदेश ही नहीं राष्ट्रीय स्तर पर विशेष पहचान रखता है। केंद्र के वैज्ञानिकों के तकनीक नवाचार के प्रशिक्षण से कृषकों को काफी लाभ हुआ है। उन्होंने कहा कि लहसुन की फसल के क्षेत्र में अमेरिका चीन के बाद भारत तीसरा बड़ा केंद्र है। जिले में भी कृषकों ने लहसुन सरसों की बंपर पैदावार से कृषि के क्षेत्र में नवाचार तकनीकी महत्ता को सिद्ध किया है। कृषि मंत्री ने कहा कि क्षेत्र के विकास में आगामी मई माह में कोटा में आयोजित होने वाली राजस्थान ग्लोबल एग्रीटेक मीट नया आयाम स्थापित करेगी। जिसमें इंडस्ट्रीज, प्रोसेसिंग यूनिट, नवाचार तकनीक की किसानों को जानकारी मिलेगी।
वरिष्ठ नागरिक बोर्ड अध्यक्ष प्रेमनारायण गालव ने कहा कि देश का सर्वांगीण विकास तब तक बेमानी है जब तक कृषि कृषक का विकास नहीं होगा। जिला प्रमुख नंदलाल सुमन ने कहा कि जिले में कृषि विज्ञान केंद्र द्वारा कृषकों को दी गई तकनीक नवाचार के प्रशिक्षण से लहसुन की कई किस्मों का उत्पादन हुआ है। भाजपा जिलाध्यक्ष राजेंद्र नागर ने कृषकों के विकास में नई तकनीक, सूचना, प्रशिक्षण नवाचार को अहम बताया। कलेक्टर डॉ. एसपी सिंह ने कहा कि कृषि के क्षेत्र में अग्रणी जिले में तकनीक नवाचार के समागम से कृषि करने से कृषकों की उत्पादकता और लाभ भी बढ़ा है।
इससे पूर्व समारोह में अतिथियों का स्वागत किया गया। समारोह में सहरिया कला जत्था द्वारा सांस्कृति प्रस्तुति भी दी गई। समारोह में स्वागत भाषण प्रगति प्रतिवेदन निदेशक प्रसार शिक्षा डॉ. आईएन गुप्ता ने प्रस्तुत किया। कृषि विश्वविद्यालय कोटा के कुलपति डॉ. जीएल केशवा ने कृषकों के विकास में तकनीक नवाचार के महत्व के साथ कृषि शिक्षा के नए आयामों की जानकारी दी। समारोह में प्रधान मंजू दाधीच, पालिकाध्यक्ष कृष्णा मेहरा, एसडीएम मनोज मीणा, कृषि वैज्ञानिक, स्थानीय जनप्रतिनिधि, कृषक आमजन मौजूद थे।
अंता. लोकार्पण करते कृषि मंत्री सैनी, प्रेमनारायण गालव, जिला प्रमुख अन्य अतिथि।
अंता. कृषि विज्ञान मेले के तहत आयोजित समारोह में मौजूद कृषक अधिकारी।
hin_Deva hin_Deva hin_Deva hin_Deva hin_Deva mai_Deva hin_Deva